  Майя Бывальцева Удмуртиысь гурт ёросъёсысь лулчеберетъя 377 юртъёс рос-прос тупатъямез кулэ каро. Соосты эскерем бере сыӵе йылпумъянъёс лэсьтӥз элькунысь Лэсьтӥськонъя, архитектурая но улон инты политикая министерство. 7-тӥ шуркынмонэ аппарат кенешонын со сярысь вераз улосвыл тӧролэн но кивалтэтлэн администрацизылэн кивалтӥсез Андрей Гальцин. «Муниципал кылдытэтъёс 461 объектъя ивортодэт сётӥзы. Со пӧлысь 12-ез гинэ умой лыдъямон, 377-эз юртъёс 80 процентлы вужмемын но рос-прос тупатъямез кулэ каро. 24 объектъёс аварийной лыдъямын. 20 юртъёс мер удысысь мукет объектъёсын ӵош интыясько», — вераз со. Солэн кылъёсызъя, кӧня тыр усёз юртъёсты тупатон, валамон луоз эскеронъёс нуэм но ужкагазъёсты дасям бере. Тегъёс: Мерлык Лулчеберет АндрейГальцин Удмуртия тупатъянужъёс лэсьтськон  